Pta-sakeman se raaiseldood: Moord glo ondersoek | Maroela Media
Die dood van Eduard Ras (44), die sakeman van Pretoria-Noord, word volgens sy familie nou as ŉ moordsaak hanteer.
Hannes Noëth, direkteur van gemeenskapsontwikkeling by Helpende Hand, wat deur die familie as woordvoerder aangewys is, het aan Maroela Media gesê Albert Ras, Ras se broer, het gesê die polisie ondersoek nou amptelik ŉ moordsaak in verband met Ras se dood.
Sers. Inanda Selala, woordvoerder van die polisie kon egter nie dié nuus aan Maroela Media bevestig nie. “Ons het steeds hier by die polisiestasie ŉ geregtelike doodsondersoek-dossier,” het Selala gesê.
Die familie het ook gesê ŉ spesiale taakspan is aangestel om Ras se moord te ondersoek. Oor dít het Selala gesê dat alle ondersoekwerk wat onder die ondersoekbeampte val aan die gesin gekommunikeer word.
Volgens die familie word daar ook ŉ forensiese patologiese ondersoek gedoen.
Maroela Media het vroeër berig Ras is op 2 Mei as vermis aangemeld. Lt.kol. Moatshe Ngoepe, woordvoerder van die polisie, het vroeër bevestig dat Ras in Pretoria gekaap is.
“Hy is in die Dennilton-omgewing [in Limpopo] gevind,” lui ŉ verklaring wat vroeër deur die Ras-familie uitgereik is. “Hy is in die Philadelphia-hospitaal in ŉ kritieke toestand aangetref waarna hy aan sy brandwonde beswyk het.”
Volgens die familie is Ras se uitgebrande voertuig in die nabye omgewing opgespoor. Nadat die nuus bekend geraak het, was daar volgens die familie talle “ongegronde” bespiegelinge wat op sosiale media versprei is.
Daar is Dinsdagoggend ŉ troosdiens vir Ras gehou in die Gereformeerde Kerk Wonderboompoort.
So onnodig al hierdie moord en doodslag !!!!!
Die troosdiens was in die Gereformeerde Kerk Wonderboompoort nie die N G Kerk nie
Ontkenning · 3 maande gelede
En net LAASWEEK het die liberales ‘n groot storie daarvan gemaak dat dit FAKE NUUS IS!! Al die koerante onder ander NETWERK24 het berig dat dit FAKE nuus was .. VREEMD hoe die waarheid tog uiteindelik uitkom. STEEDS word daar voorgegee asof blankes nie ONSKULDIG in SA vermoor word nie .. EK voel jammer vir sy familie. ONgelukkig het hulle ook by die media sage betrokke geraak en saam ‘ontken’ en ‘ongegronde beweringe’ veroordeel, wat nou bly waar te wees. Hoop net sy Moordenaar/s word opgespoor.
Nes plaasmoorde · 3 maande gelede
Ja net soos liberales plaasmoordgetalle as vals nuus afmaak.